Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: A befektetési vállalkozás hitelkockázatáról szóló 301/2008. (XII. 17.) Korm. rendelet (a továbbiakban: Bhkr.) 1. §
Paragraph Index: 1629

(2) Ha a hitelkockázati fedezet értéke nem éri el a kitettség értékét, valamint a fedezettel ellátott és el nem látott részek kielégítési rangsorbeli besorolása azonos, azaz a befektetési vállalkozás és a hitelkockázati fedezet nyújtója a veszteséget arányosan viselik, akkor a tõkekövetelmény a fedezettséggel arányosan csökkenthetõ. A kockázattal súlyozott kitettség értékét a következõ képlet szerint kell kiszámítani: kockázattal súlyozott kitettség érték = (E–GA) × r + GA × g, ahol: E: a kitettség sztenderd módszer szerint meghatározott értéke azzal, hogy az 1. melléklet szerinti mérlegen kívüli tételekhez 100% ügyletkockázati súlyt kell rendelni, GA: a G* 174. § szerint számított és a 178–180. §-ban meghatározott módon a lejárati eltérés tekintetében korrigált értéke, r: az ügyféllel szembeni kitettségnek a sztenderd módszer szerint meghatározott kockázati súlya, g: a hitelkockázati fedezetet nyújtóval szembeni kitettségnek a sztenderd módszer szerint meghatározott kockázati súlya. Az 1. melléklet szerinti mérlegen kívüli tételeknél a sztenderd módszert alkalmazó befektetési vállalkozásnak az ügyletkockázati súlyt a fedezettség számítását követõen a fedezett (GA) és a fedezetlen részre (E–GA) egyaránt érvényesíteni kell.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes